Kulturhuset ble bygget i totalentreprise etter at AROS og AS Betong i fellesskap hadde vunnet en arkitekt-/prosjektkonkurranse om prosjektet utlyst av Sola kommune. Yttervegger er oppbygd av stedbygd betong som er isolert og utvendig forblendet med tegl. Taket er av betong med isolasjon. Kulturhusets beliggenhet nær Stavanger lufthavn Sola satte store krav til tekniske løsninger for å holde flystøy ute fra konsertsalene og opptaksstudio.